
20 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 546 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός διαδικασίας, προϋποθέσεων και κρι¬ 
τηρίων για την αξιολόγηση και την επιλογή των 
μελών της Επιτροπής Αξιολόγησης και Αποζημίω¬ 
σης Φαρμάκων Ανθρώπινης Χρήσης 

2 Υπερωριακή εργασία για το προσωπικό που 
υπηρετεί στο Υπουργείο Διοικητικής Ανασυ¬ 
γκρότησης και για τους υπαλλήλους που έχουν 
μετακινηθεί ή διατεθεί στο Πολιτικό Γραφείο της 
Υπουργού Διοικητικής Ανασυγκρότησης και στο 
Γραφείο του Γενικού Γραμματέα του Υπουργείου 
Διοικητικής Ανασυγκρότησης, και δεν καλύπτουν 
οργανικές θέσεις, για το Α' εξάμηνο του 2018. 


ΑΠΟΦΑΣΕΙΣ 

Αριθμ. οικ. 648 (1) 

Καθορισμός διαδικασίας, προϋποθέσεων και κρι¬ 
τηρίων για την αξιολόγηση και την επιλογή των 
μελών της Επιτροπής Αξιολόγησης και Αποζημί¬ 
ωσης Φαρμάκων Ανθρώπινης Χρήσης 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1) Τις διατάξεις: 

α) του άρθρου 248 του ν. 4512/2018 «Ρυθμίσεις για 
την εφαρμογή των Διαρθρωτικών Μεταρρυθμίσεων του 
Προγράμματος Οικονομικής Προσαρμογής και άλλες 
διατάξεις» (ΦΕΚ Α' 5), 

β) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών (ΦΕΚ Α' 116), 

γ) του π.δ. 121/2017 «Οργανισμός του Υπουργείου 
Υγείας» (ΦΕΚ Α' 148), όπως ισχύει. 

2) Την ανάγκη καθορισμού της διαδικασίας, των προϋ¬ 
ποθέσεων και των κριτηρίων αξιολόγησης και επιλογής 
των μελών της Επιτροπής Αξιολόγησης και Αποζημίωσης 
Φαρμάκων Ανθρώπινης Χρήσης, καθώς και ρύθμισης 
λοιπών θεμάτων. 


3) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε τη διαδικασία, τις προϋποθέσεις και τα 
κριτήρια για την αξιολόγηση και την επιλογή των μελών 
της Επιτροπής Αξιολόγησης και Αποζημίωσης Φαρμά¬ 
κων Ανθρώπινης Χρήσης, ως εξής: 

Άρθρο 1 

Πρόσκληση εκδήλωσης ενδιαφέροντος- 

Διαδικασία υποβολής υποψηφιοτήτων 

Ι.Το Υπουργείο Υγείας δημοσιεύει στην ιστοσελίδα 
του πρόσκληση εκδήλωσης ενδιαφέροντος για την πλή¬ 
ρωση των θέσεων των μελών της Επιτροπής Αξιολόγη¬ 
σης και Αποζημίωσης Φαρμάκων Ανθρώπινης Χρήσης, 
το οποίο συγκροτείται από έντεκα (11) μέλη. 

2. Με την ανωτέρω πρόσκληση καλούνται οι ενδιαφε¬ 
ρόμενοι υποψήφιοι να υποβάλλουν εντός προθεσμίας 
10 ημερών, η οποία αρχίζει από την επομένη της δημο¬ 
σίευσης της πρόσκλησης ενδιαφέροντος, στη Διεύθυνση 
Ανθρώπινου Δυναμικού και Διοικητικής Υποστήριξης 
του Υπουργείου Υγείας αίτηση-δήλωση υποψηφιότητας. 
Η αίτηση-δήλωση, η οποία υπέχει και θέση υπεύθυνης 
δήλωσης του άρθρου 8 του ν. 1599/1986 (Α' 75) ως προς 
την ακρίβεια των δηλούμενων σε αυτή στοιχείων, συ¬ 
νοδεύεται από αναλυτικό βιογραφικό σημείωμα με τα 
στοιχεία της επιστημονικής εξειδίκευσης και επαγγελμα¬ 
τικής εμπειρίας των υποψηφίων, καθώς και τα απαραί¬ 
τητα δικαιολογητικά για την απόδειξη των τυπικών και 
ουσιαστικών τους προσόντων, όπως αυτά εξειδικεύονται 
στην πρόσκληση εκδήλωσης ενδιαφέροντος. 

3. Κατά την υποβολή της αίτησης κάθε υποψήφιος 
μπορεί υποβάλλει υποψηφιότητα σε μία (1) έως τρεις 
(3) από τις ειδικότητες-τομείς που προβλέπονται στην 
παρ. 1 του άρθρου 248 ν.4512/2018 (Α' 5) και στην πρό¬ 
σκληση εκδήλωσης ενδιαφέροντος. 

4. Υποψηφιότητα που υποβάλλεται δεν εξετάζεται και 
απορρίπτεται ως απαράδεκτη, εφόσον δεν: 

α) έχει υποβληθεί αίτηση και βιογραφικό σημείωμα με 
όλα τα απαραίτητα δικαιολογητικά, 

β) είναι εμπρόθεσμη, 

γ) αναγράφονται στοιχεία τηλεφωνικής ή/και ηλεκτρο¬ 
νικής επικοινωνίας με τον υποψήφιο, 

δ) πληρούνται οι τασσόμενες από το νόμο και τη 
σχετική πρόσκληση εκδήλωσης ενδιαφέροντος προϋ¬ 
ποθέσεις, περί απαιτούμενων επιστημονικών και επαγ¬ 
γελματικών προσόντων, τα οποία εκλαμβάνονται ως τα 
ελάχιστα απαιτούμενα για την επιλογή των μελών της 
Επιτροπής Αξιολόγησης, 

ε) αναφέρεται ότι στο πρόσωπο του υποψηφίου δεν 
συντρέχουν τα ρητώς αναφερόμενα στο άρθρο 252 του 
ν. 4512/2018 (Α' 5) ασυμβίβαστα. 

5. Η Διεύθυνση Ανθρώπινου Δυναμικού και Διοικητι¬ 
κής Υποστήριξης του Υπουργείου Υγείας συγκεντρώνει 
τις αιτήσεις των υποψηφίων και διαβιβάζει αυτές μαζί με 
τα υποβληθέντα δικαιολογητικά στην τριμελή Επιτροπή 
Επιλογής των υποψηφίων του της παρ. 3 του άρθρου 248 
ν. 4512/2018 (Α'5). 

Άρθρο 2 

Κριτήρια αξιολόγησης υποψηφίων 

1. Οι υποψήφιοι πρέπει να διαθέτουν επιστημονική 
εξειδίκευση ή εμπειρία σε τουλάχιστον έναν από τους 
τομείς της φαρμακολογίας, κλινικής φαρμακολογίας, 
φαρμακοεπιδημιολογίας, αξιολόγησης κλινικών μελε¬ 
τών ή αναλύσεων κόστους/αποτελεσματικότητας στην 
Τεχνολογία της Υγείας, φαρμακοοικονομίας και κατάρτι¬ 
σης θεραπευτικών πρωτοκόλλων ή μητρώων παθήσεων 

(ΓΘ9Ι5ΪΠΘ5). 

2. Ως τυπικό προσόν για την επιλογή των υποψηφί¬ 
ων ορίζεται πτυχίο ή δίπλωμα Α.Ε.Ι. επιστημών υγείας 
ή οικονομικών επιστημών ή κοινωνικών επιστημών ή 
ισότιμο τίτλο σπουδών σχολών της αλλοδαπής αντίστοι¬ 
χων ειδικοτήτων. 

3. Για την αξιολόγηση της επιστημονικής εξειδίκευσης 
λαμβάνονται υπόψη ιδίως α) η ιδιότητα μέλους ΔΕΠ με 
γνωστικό αντικείμενο συναφές με το έργο της Επιτροπής 
Αξιολόγησης ή η κατοχή διδακτορικού διπλώματος ή 
μεταπτυχιακού τίτλου σπουδών σε συναφή προς το έργο 
της Επιτροπής Αξιολόγησης γνωστικά αντικείμενα και 
β) οι δημοσιεύσεις σε έγκριτα επιστημονικά περιοδικά 
για θέματα συναφή με το έργο της Επιτροπής Αξιολό¬ 
γησης. Συνεκτιμώνται επίσης κατά την αξιολόγηση της 
επιστημονικής εξειδίκευσης η κατοχή πρόσθετου πανε¬ 
πιστημιακού πτυχίου ή μεταπτυχιακού τίτλου σπουδών 
ή διδακτορικού διπλώματος σε συναφή προς το έργο της 
Επιτροπής Αξιολόγησης γνωστικά αντικείμενα. 

Για την αξιολόγηση της εμπειρίας λαμβάνονται υπόψη 
ιδίως η συμμετοχή του υποψηφίου στη διεξαγωγή κλινι¬ 
κών μελετών ή ερευνητικών προγραμμάτων, η συμμετο¬ 
χή του υποψηφίου σε επιτροπές ή ομάδες εργασίας για 
την κατάρτιση κατευθυντήριων οδηγιών ή θεραπευτι¬ 
κών πρωτοκόλλων και η συμμετοχή του υποψηφίου σε 
επιτροπές ή ομάδες εργασίας για τη ν κατάρτιση μητρώ¬ 
ων παθήσεων (ι-θ9ί5ΐπθ5) ή η επαγγελματική εμπειρία 
στο χώρο της φαρμακευτικής αγοράς. 

Άρθρο 3 

Αξιολόγηση υποψηφιοτήτων 

1. Εφόσον τα μέλη της τριμελούς Επιτροπής Επιλογής 
κρίνουν ομόφωνα απαραίτητο, δύνανται, πριν την κα¬ 


τάρτιση του καταλόγου των επικρατέστερων υποψηφί¬ 
ων, να καλέσουν σε προφορική συνέντευξη τους επικρα¬ 
τέστερους ή το σύνολο των υποψηφίων, προκειμένου 
να αξιολογήσουν εάν τα στοιχεία της προσωπικότητας 
τους παρέχουν εχέγγυα επαρκούς ανταπόκρισης στις 
ανάγκες της θέσης. 

2. Σε οποιοδήποτε στάδιο της διαδικασίας, η Επιτρο¬ 
πή Επιλογής έχει δικαίωμα να ζητήσει την προσκόμιση 
οποιουδήποτε δημοσίου ή ιδιωτικού εγγράφου, το οποίο 
κρίνει αναγκαίο, προκειμένου να επιβεβαιώσει την ύπαρ¬ 
ξη συγκεκριμένων επιστημονικών ή επαγγελματικών 
προσόντων των υποψηφίων ή τη συνδρομή κωλυμάτων 
ή λόγων αποκλεισμού τους. 

3. Μετά την, κατά τα ανωτέρω, εξέταση των αιτήσεων 
και των βιογραφικών σημειωμάτων των υποψηφίων, η 
Επιτροπή Επιλογής συντάσσει πρακτικό, σχετικά με τη 
διαδικασία που ακολουθήθηκε, στο οποίο συμπεριλαμ- 
βάνεται πίνακας κατάταξης με τους τρεις (3) επικρατέ¬ 
στερους υποψήφιους από κάθε τομέα της παραγράφου 
1 του προηγούμενου άρθρου, ήτοι συνολικά δεκαοκτώ 
(18) επικρατέστερους υποψήφιους, λαμβάνοντας υπόψη 
και τους λόγους απόρριψης αιτήσεων που αναφέρονται 
στο άρθρο 1 της παρούσας. Στο συνταχθέν πρακτικό αι¬ 
τιολογείται η επιλογή των επικρατέστερων υποψηφίων. 
Εν συνεχεία, το πρακτικό υποβάλλεται στον Υπουργό 
Υγείας. 

4. Σε περίπτωση που σε κάποιον από τους τομείς οι 
υποψήφιοι είναι λιγότεροι από τρεις (3), ή στην περί¬ 
πτωση που συνολικά οι υποψήφιοι είναι λιγότεροι από 
δεκαοκτώ (18), η Επιτροπή υποβάλλει πρακτικό επιλο¬ 
γής - κατάταξης προς τον Υπουργό Υγείας με λιγότερους 
επικρατέστερους υποψήφιους κατά περίπτωση, εφόσον 
συγκεντρώνουν τα εκ του νόμου και της σχετικής πρό¬ 
σκλησης προσόντα. 

Άρθρο 4 

Επιλογή υποψηφίων και ορισμός μελών 

Ο Υπουργός Υγείας επιλέγει από τον ανωτέρω πίνακα 
ισάριθμους με τις προς πλήρωση θέσεις υποψηφίους, 
διασφαλίζοντας την επαρκή αναλογία μεταξύ των ειδι- 
κοτήτων-τομέων αφενός της φαρμακολογίας, της κλινι¬ 
κής φαρμακολογίας και της φαρμακοεπιδημιολογίας και 
αφετέρου της αξιολόγησης κλινικών μελετών ή αναλύ¬ 
σεων κόστους/αποτελεσματικότητας στην Τεχνολογία 
της Υγείας, της φαρμακοοικονομίας και της κατάρτισης 
θεραπευτικών πρωτοκόλλων ή μητρώων παθήσεων 
(|·Θ9Ϊ51ΠΘ5) και εκδίδεται απόφαση περί ορισμού των 
μελών της Επιτροπής Αξιολόγησης και Αποζημίωσης 
Φαρμάκων Ανθρώπινης Χρήσης, η οποία δημοσιεύεται 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2018 

Ο Υπουργός 

ΑΝΔΡΕΑΣ ΞΑΝΘΟΣ 

Αριθμ. ΔΙΔΚ/Φ.5/3/656 5 (2) 

Υπερωριακή εργασία για το προσωπικό που υπη¬ 
ρετεί στο Υπουργείο Διοικητικής Ανασυγκρό¬ 
τησης και για τους υπαλλήλους που έχουν με¬ 
τακινηθεί ή διατεθεί στο Πολιτικό Γραφείο της 
Υπουργού Διοικητικής Ανασυγκρότησης και στο 
Γραφείο του Γενικού Γραμματέα του Υπουργείου 
Διοικητικής Ανασυγκρότησης, και δεν καλύπτουν 
οργανικές θέσεις, για το Α’ εξάμηνο του 2018. 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) του άρθρου 20 του ν. 4354/2015 (ΦΕΚ 176/Α7 
16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων», όπως τρο¬ 
ποποιήθηκε και ισχύει, 

β) του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ. 63/2005 (ΦΕΚ 98/Α722-4-2005), 

γ) του π.δ.123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση Υποδομών, 

Μεταφορών και Δικτύων» (ΦΕΚ 208/Α74-11-2016), 

δ) του π.δ.125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210/Α75-11- 
2016), 

ε) του π.δ.133/2017 «Οργανισμός του Υπουργείου Δι¬ 
οικητικής Ανασυγκρότησης» (ΦΕΚ 161 /Α 730-10-2017). 

2. Την αριθ. 2/31029/ΔΕΠ/6-5-2016 Εγκύκλιο του Γ.Α.Κ. 
(ΑΔΑ:ΩΛ9ΣΗ-0ΝΜ) «Παροχή οδηγιών για την εφαρμογή 
των διατάξεων του Κεφαλαίου Β' του ν. 4354/2015 (ΦΕΚ 
176 Α') «Μισθολογικές ρυθμίσεις των υπαλλήλων του Δη¬ 
μοσίου, των ΟργανισμώνΤοπικής Αυτοδιοίκησης (Ο.Τ.Α.) 
πρώτου και δεύτερου βαθμού, των Νομικών Προσώπων 
Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), κα¬ 
θώς και των Δ.Ε.Κ.Ο. του κεφ. Α' του ν. 3429/2005 (Α’ 314) 
και άλλες μισθολογικές διατάξεις». 

3. Την αριθ. 2/1757/0026/10-1-2017 απόφαση του 
Αναπληρωτή Υπουργού Οικονομικών (ΦΕΚ 17/Β7 
12-1 -2017) «Καθορισμός δικαιολογητικών για την κατα¬ 
βολή αποζημίωσης για υπερωριακή, νυχτερινή, Κυρια¬ 
κών και εξαιρέσιμων ημερών εργασία». 

4. Την ανάγκη να προσφέρει υπηρεσία πέραν του 
κανονικού ωραρίου, σε εικοσιτετράωρη βάση, κατά τις 
εργάσιμες ημέρες της εβδομάδας, καθώς και Σάββα¬ 
τα, Κυριακές, και το προσωπικό που προβλέπεται με 
την αριθ. ΔΙΔΚ/Φ.5.1/28736/15-12-2006 (ΦΕΚ 1890/Β7 
29-12-2006) απόφαση του Υπουργού Εσωτερικών Δη¬ 
μόσιας Διοίκησης και Αποκέντρωσης, όπως αυτή ισχύει 
μετά την έκδοση του π.δ. 133/2017 «Οργανισμός του 
Υπουργείου Διοικητικής Ανασυγκρότησης». 

5. Την ανάγκη το προσωπικό που έχει μετακινηθεί ή 
διατεθεί (α) στο Πολιτικό Γραφείο της Υπουργού Διοικη¬ 
τικής Ανασυγκρότησης και (β) στο Γραφείο του Γενικού 
Γραμματέα Διοικητικής Ανασυγκρότησης να προσφέρει 


τις υπηρεσίες του και πέραν των ωρών υποχρεωτικής 
εργασίας, για την κάλυψη των αναγκών των προανα- 
φερθέντων Γραφείων. 

6. Την ανάγκη να προσφέρει υπηρεσία και πέραν του 
κανονικού ωραρίου ορισμένο προσωπικό, μόνιμο και 
με σχέση εργασίας ιδιωτικού δικαίου, λόγω εκτάκτων 
και επειγουσών αναγκών. Συγκεκριμένα: 

α) Την ανάγκη έγκαιρης υλοποίησης των πολιτικών του 
Υπουργείου, κατ’ εφαρμογή των νέων ρυθμίσεων για τη 
μισθολογική και βαθμολογική κατάταξη και εξέλιξη των 
υπαλλήλων (ν. 4369/2016, ΦΕΚ 33 Α') καθώς και το Ενιαίο 
Σύστημα Κινητικότητας (ν. 4440/2016, ΦΕΚ 224 Α’). 

β) Την ανάγκη υλοποίησης της μεθόδου αξιολόγησης 
θέσεων εργασίας και προσωπικού. 

γ) Τ ην ανάγκη υλοποίησης της διαδικασίας κριτηρίων 
επιλογής Προϊσταμένων (ν. 4369/2016, ΦΕΚ 33 Α'). 

δ) Την ανάγκη στελέχωσης των Γραφείων Βουλευτών 
και Κομμάτων της Βουλής των Ελλήνων και του Ευρω¬ 
παϊκού Κοινοβουλίου. 

ε) Την ανάγκη υποστήριξης και ελέγχου του Ολοκλη¬ 
ρωμένου Συστήματος Διαχείρισης Ανθρωπίνου Δυνα¬ 
μικού του ΥΠ. Δ.Α. 

στ) Την ανάγκη διαχείρισης θεμάτων του ανθρώπινου 
δυναμικού. 

ζ) Την επεξεργασία των προτάσεων, αιτημάτων και 
στοιχείων των φορέων του δημόσιου τομέα που αφο¬ 
ρούν διορισμούς, μετατάξεις, πλήρωση θέσεων, τις προ¬ 
σλήψεις ή συμβάσεις έργου καθώς και για την εισήγηση 
στην Επιτροπή και την κατάρτιση της τελικής απόφασης, 
αρμοδιότητας του ΥΠ.Δ.Α., σύμφωνα με τις διατάξεις 
της Π.Υ.Σ. 33/27-12-2006 (ΦΕΚ 280/Α728-12-2006), όπως 
ισχύει, καθώς και τη δημιουργία, παρακολούθηση και 
ενημέρωση βάσης δεδομένων για την παρακολούθηση 
των προσλήψεων του προσωπικού. 

η)Την ανάγκη έκδοσης των καταστάσεων της τακτικής 
μισθοδοσίας του προσωπικού και προώθηση τους προς 
την Ενιαία Αρχή Πληρωμών, εντόςτων προθεσμιών που 
προβλέπει ο νόμος, καθώς και την εντός των προβλεπό- 
μενων προθεσμιών αποστολή προς ενταλματοποίηση 
των λοιπών δαπανών της Υπηρεσίας. 

θ) Την ανάγκη συγκέντρωσης και επεξεργασίας στοι¬ 
χείων για την τακτική και έκτακτη πληροφόρηση του 
Γενικού Λογιστηρίου του Κράτους και της ΕΛ.ΣΤΑΤ. για 
ζητήματα δημοσιονομικής φύσης, καθώς και την ενημέ¬ 
ρωση των βάσεων δεδομένων του Γ.Α.Κ. 

ι) Την ανάγκη διαχείρισης του τακτικού προϋπολογι¬ 
σμού του Υπουργείου, τήρησης του μητρώου δεσμεύ¬ 
σεων, ανάληψης υποχρεώσεων δαπάνης, ελέγχου και 
πληρωμής δαπανών, εντός του εκ του νόμου τιθέμενων 
προθεσμιών, ιδιαίτερα μετά την από 1-1-2017 μεταφο¬ 
ρά των αρμοδιοτήτων της Υπηρεσίας Δημοσιονομικού 
Ελέγχου/Ειδικό Λογιστήριο στη Γενική Διεύθυνση Οι¬ 
κονομικών και Διοικητικών Υπηρεσιών του Υπουργείου 
Διοικητικής Ανασυγκρότησης (αριθμ. 2/16570/0026/13- 
5-2016 (ΦΕΚ Β’ 138) κοινή υπουργική απόφαση). 

ια) Την ανάγκη διεκπεραίωσης των απαιτούμενων δι¬ 
αδικασιών και ενεργειών για την ένταξη, υλοποίηση και 
πληρωμή συγχρηματοδοτημένων έργων του ΠΔΕ. 

ιβ) Την ανάγκη διαχείρισης ζητημάτων που άπτονται 
της ομαλής λειτουργίας του κτηρίου καιτηςτήρησηςτων 
κανόνων ασφαλείας καθ' όλη τη διάρκεια του 24ώρου. 
ιγ) Την ανάγκη διαχείρισης των κρατικών οχημάτων, 
ιδ) Την ανάγκη διαχείρισης θεμάτων - τακτικών και 
έκτακτων - προμήθειας υλικού και υπηρεσιών. 

ιε)Την ανάγκη επεξεργασίας των κανονιστικών πράξε¬ 
ων των οργανισμών/εσωτερικών κανονισμών λειτουργίας 
των φορέων μετά την ολοκλήρωση της αξιολόγησης τους. 

ιστ) Την ανάγκη διαχείρισης, ελέγχου και εφαρμογής 
αναπτυξιακών παρεμβάσεων για την προγραμματική 
περίοδο 2014-2020 στο πλαίσιο αρμοδιότητας του 
Υπουργείου. 

ιζ) Την ανάγκη διεκπεραίωσης αντικειμένων αρμοδι¬ 
ότητας της Δ/νσης Απλούστευσης Διαδικασιών και Πα¬ 
ροχής Υπηρεσιών Δημοσίου (κοινή υπουργική απόφαση 
απλούστευσης διαδικασιών, κοινή υπουργική απόφαση 
ένταξης διαδικασιών στα ΚΕΠ, ΚΕΠ- ΕΚΕ), εξαιτίας ρυθ¬ 
μιστικών παρεμβάσεων με σκοπό την εξυπηρέτηση των 
πολιτών ή την προσαρμογή σε ημερολογιακά προβλε- 
πόμενες υποχρεώσεις των καθ' ύλην αρμόδιων φορέων. 

ιη) Την ανάγκη υποστήριξης λειτουργίας και χρηστών 
συστημάτων όπως ΚΕΠ, ΕΡΜΗΣ, Διαύγεια. 

ιθ)Την ανάγκη υποστήριξης ΚΕΠ, Φορέων του Δημόσι¬ 
ου Τομέα και ιδιωτών στην έκδοση Ψηφιακών Πιστοποι- 
ητικών-Υπογραφών και εφαρμογή τους σε διαδικασίες 
του Δημοσίου. 

κ) Την ανάγκη συντονισμού των ενεργειών μεταξύ 
των εμπλεκόμενων φορέων στο πλαίσιο της διαδικασί¬ 
ας περιορισμού συναρμοδιοτήτων υπουργών κατά την 
έκδοση διοικητικών πράξεων. 

7. Το γεγονός ότι για την κάλυψη των προαναφερθει- 
σών αναγκών προκαλείται δαπάνη η οποία συμπεριλαμ- 
βάνεται στις: 

α) με αριθ. πρωτ. ΔΙΠΔΑ/Φ1 Π/9/1483/11-01-2018 
(ΑΔΑ: 7Υ2Ξ465ΧΘΨ-29Τ) σχετική απόφαση ανάληψης 
υποχρέωσης ποσού ύψους εκατόν ογδόντα χιλιάδων 
πεντακοσίων ευρώ (180.500,00 €) για την πληρωμή 
δαπάνης σε βάρος της πίστωσης του προϋπολογισμού 
εξόδων οικονομικού έτους 2018 του Υπουργείου Διοι¬ 
κητικής Ανασυγκρότησης: Ειδικός Φορέας 05-150, ΚΑΕ 
0511 η οποία βεβαιώθηκε και καταχωρίσθηκε στο Βιβλίο 
Εγκρίσεων και Εντολών Πληρωμής της Υπηρεσίας μας 
με αριθ. 3291 και 

β) με αριθ. πρωτ. ΔΙΠΔΑ/Φ1 Π/8/1482/11-01-2018 
(ΑΔΑ: ΩΗ3Ψ465ΧΘΨ-ΞΨΛ) σχετική απόφαση ανάλη¬ 
ψης υποχρέωσης ποσού ύψους ογδόντα χιλιάδων ευρώ 
(80.000,00 €) για την πληρωμή δαπάνης σε βάρος της πί¬ 
στωσης του προϋπολογισμού εξόδων οικονομικού έτους 
2018 του Υπουργείου Διοικητικής Ανασυγκρότησης: Ει¬ 
δικός Φορέας 05-150, ΚΑΕ 0512 η οποία βεβαιώθηκε 
και καταχωρίσθηκε στο Βιβλίο Εγκρίσεων και Εντολών 
Πληρωμής της Υπηρεσίας μας με αριθ. 3295. 

8. Το με αριθ. πρωτ. ΔΙΠΔΑ 3001/22-01-2018 έγγρα¬ 

φο της Γενικής Διεύθυνσης Οικονομικών και Διοικητι¬ 
κών Υπηρεσιών με θέμα «Εισήγηση του άρθρου 24 του 
ν. 4270/2014.», αποφασίζουμε: 


Εγκρίνουμε την υπερωριακή απασχόληση από την 
ημερομηνία δημοσίευσης της απόφασης στην Εφημε¬ 
ρίδα της Κυβερνήσεως έως και 30 Ιουνίου 2018, με την 
προβλεπόμενη από το Νόμο αμοιβή του προσωπικού, 
που αναφέρεται στις παρ. 4, 5 και 6 του ανωτέρω σκε¬ 
πτικού της παρούσας απόφασης. 

Οι ώρες της υπερωριακής εργασίας και ο αριθμός του 
προσωπικού που θα εργάζεται υπερωριακά, ορίζονται 
ως ακολούθως: 

Α. Για το προσωπικό που υπηρετεί στο Υπουργείο Δι¬ 
οικητικής Ανασυγκρότησης: 

• Έως εκατόν είκοσι (120) απογευματινές ώρες ανά 
υπάλληλο για έως εβδομήντα (70) υπαλλήλους όλων των 
κατηγοριών και κλάδων, μόνιμους και με σχέση εργασίας 
ιδιωτικού δικαίου αορίστου χρόνου. 

■ Έως τριακόσιες δώδεκα (312) ώρες ανά υπάλληλο 
(120 απογευματινές, 96 νυχτερινές και 96 Κυριακές και 
εξαιρέσιμες) για έως τριάντα πέντε (35) υπαλλήλους της 
Διεύθυνσης Προμηθειών, Υποδομών και Διαχείρισης 
Υλικού της Γενικής Διεύθυνσης Οικονομικών και Διοι¬ 
κητικών Υπηρεσιών. Ειδικότερα, για έως δεκαπέντε (15) 
οδηγούς αυτοκινήτων, μόνιμους και με σχέση εργασίας 
ιδιωτικού δικαίου αορίστου χρόνου και έως δεκαπέντε 
(15) υπαλλήλους όλων των κατηγοριών και κλάδων, μόνι¬ 
μους και με σχέση εργασίας ιδιωτικού δικαίου αορίστου 
και ορισμένου χρόνου τουΤμήματοςΤεχνικής Μέριμνας 
και Διαχείρισης Υποδομών καθώς και για έως πέντε (5) 
υπαλλήλους όλων των κατηγοριών και κλάδων, μόνι¬ 
μους και με σχέση εργασίας ιδιωτικού δικαίου αορίστου 
χρόνου του Τμήματος Υποστήριξης Χρηστών και Πλη¬ 
ροφοριακών Υποδομών. 

Β. Για τους υπαλλήλους που έχουν μετακινηθεί ή διατε¬ 
θεί (α) στο Πολιτικό Γραφείο της Υπουργού Διοικητικής 
Ανασυγκρότησης, και (β) στο Γραφείο του Γενικού Γραμ¬ 
ματέα Διοικητικής Ανασυγκρότησης και δεν καλύπτουν 
οργανικές θέσεις: 

• έως εκατόν είκοσι (120) απογευματινές ώρες ανά 
υπάλληλο για έως είκοσι (20) υπαλλήλους. 

Ο αριθμός των υπαλλήλων μπορεί να αυξάνεται σύμ¬ 
φωνα με τις ανάγκες της Υπηρεσίας, με ανάλογη μείωση 
των ωρών υπερωριακής εργασίας υπό την προϋπόθεση 
ότι δε θα γίνει υπέρβαση των εγγεγραμμένων πιστώσεων. 

Οι ανωτέρω υπάλληλοι δικαιούνται υπερωριακής 
αποζημίωσης στην περίπτωση που περιλαμβάνονται 
στη μηνιαία συγκρότηση των συνεργείων και δεν είναι 
δικαιούχοι άλλης υπερωριακής αποζημίωσης για το ίδιο 
χρονικό διάστημα. 

Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως έως και 
30 Ιουνίου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2018 

Η Υπουργός 

ΟΛΓΑ ΓΕΡΟΒΑΣΙΛΗ 

